Die gebou van die eertydse NG gemeente Boston, nou deel van die Vredelust-gemeente, is deur Wollie Bronkhorst ontwerp.
Die NG gemeente De Hoop is ingelyf by die NG gemeente Oudtshoorn-Park; so ook die NG gemeente Oudtshoorn-Zeelandsnek.
NG gemeente Die Vlakte se kerkgebou en -saal, op die hoek van Taronga- en Lawsonweg, is nou die Islamitiese Vereniging Rondebosch-Oos se tuiste ná die gemeente by drie buurgemeentes ingelyf is. Twee van hulle, Van Riebeeck en Keurboom is intussen op hulle beurt ingelyf.
NG gemeente Keurboom is ingelyf by NG gemeente Rondebosch in 1990.
Die gemeente Kruisvallei het in 1843 van Tulbagh afgestig weens onenigheid oor die bediening van ds. Robert Shand. Dis eers in 1897 in die Sinode opgeneem. In Oktober 1935 het die twee gemeentes ná 92 jaar saamgesmelt. Die moedergemeente se Hager-kerkgebou van 1878 het toe in onbruik verval en is in 1956 gesloop. Die Kruisvallei-kerk was in gebruik tot die aardbewing van 1969 dit so ernstig beskadig het dat dit gesloop moes word. Die nuwe Tulbaghse kerk is in 1973 in gebruik geneem.
Die NG gemeente Maitland, waarby NG gemeente Woodstock ingelyf is.
Die NG gemeente Parow is in 1917 gestig, maar smelt in 1996 saam met Parow-Sentraal as NG gemeente Parow-Nuutbegin. Hierby word Parow-Suid ingelyf. In 2004 smelt Parow-Wes, Tygerberg (waarby Parow-Oos ingelyf is) en Nuutbegin saam as NG gemeente Parow. Dr. W.P. Steenkamp het die kerkgebou in Sarel Cilliersstraat se hoeksteen op 6 September 1930 gelê. Wat dus eers ses gemeentes was, word eindelik net een.
Die Rondebosse NG gemeente waarby albei haar dogtergemeentes sedert 1989 ingelyf is.
Die eertydse gebou van die NG gemeente Ruyterwacht-Wes, vroeër bekend as Epping-Wes. Ná dié gemeente in 1999 saamgesmelt het met Ruyterwacht (vroeër Eppingtuin), gebruik die nuwe gemeente dié kerkgebou in Saldanhastraat, ontwerp deur Wynand Louw.
Stellenbosch se Studentekerk is ingelyf by die moedergemeente.
Ná NG gemeente Woodstock by NG gemeente Maitland ingelyf is, huisves die gebou nou 'n Baptistekerk.
NG gemeente Wynberg-Militêr is ingelyf by NG gemeente Wynberg.
'n **Lys van al die gemeentes van die Nederduitse Gereformeerde Kerk ingelyf** by ander gemeentes, ingedeel volgens die huidige tien sinodes van die kerk, asook Midde-Afrika, wat nie meer 'n afsonderlike sinode is nie, maar bestaan het uit gemeentes in Zimbabwe, Zambië, Kenia en Tanzanië.

Die getal NG gemeentes het van 1985 tot begin 2012 met 93 afgeneem van 1 246 tot 1 153 en tot begin 2014 met nog 15 tot 1 138. In 2019 was dit nagenoeg 1 115.

Amper 200 gemeentes het egter ophou bestaan omdat heelwat nuwe gemeentes van bestaande gemeentes afgestig het of nuwe gemeentes deur die samesmelting van bestaande gemeentes ontstaan het. Deur die loop van 2011 het die pas waarteen gemeentes ingelyf, saamgesmelt of ontbind het, oënskynlik toegeneem vergeleke met vorige jare toe meer as 10 gemeentes ophou bestaan het. Van dié wat ingelyf is of ontbind het, was De Aar-Suid, Vryburg-Oos, Boksburg, Bloemhof-Oos, Lichtenburg-Noord en -Wes (saamgesmelt), Reitzpark (Welkom), Eloffsdal, Eloffsdal-Wes en Magaliesfort (Pretoria, al drie saamgesmelt), Claremont (Johannesburg) en Ogies.

In 2013 en 2014 het nog twee ou moedergemeentes aan die Rand verdwyn toe Springs (1920) by Springs-Noord ingelyf is en Benoni (1914) by Farrarmere (met die nuwe naam Jubilaté). Teen 2015 is dus reeds die volgende agt moedergemeentes by dogtergemeentes ingelyf: Alberton (1916), Benoni (1914), Boksburg (1894), Germiston (1899), Krugersdorp (1890), Randfontein (1939), Turffontein (1906) en Springs (1920). Die enigste van die groot dorpe en stede aan die Rand wat nog 'n moedergemeente oorgehad het, was Johannesburg (1887), Roodepoort (1905), Brakpan (1917) en Kempton Park (1943).

Gemeentes in kursief weergegee, bestaan nie meer nie. By besonder ou gemeentes (binne die verband van hul sinode) wat ingelyf is, word die stigtingsjaar tussen hakies aangedui.

Suid-Afrika
-----------

### Wes-en-Suid-Kaapland

Hoewel die getal gemeentes in die Wes-en-Suid-Kaaplandse Sinode van 1985 tot 2019 van 235 tot 227 afgeneem het, is in dié Sinode in dié tydperk 16 gemeentes afgestig. Vier gemeentes is in die snel ontwikkelende Suid-Kaap en Overberg afgestig: Danabaai (afgestig van Mosselbaai-Suid in 2004), Onrusrivier (afgestig van Hermanus in 2001), Reebok (afgestig op Klein-Brakrivier in 1999) en Suidpunt (afgestig van Bredasdorp op Struisbaai en L'Agulhas in 1996).

Vyf gemeentes het ontstaan in stadsgebiede wat vinnig uitgebrei het: Brackenfell-Proteahoogte (afgestig in 1987), Sonstraal (afgestig in Durbanville in 1987), Die Gemeenskapskerk (afgestig van Table View in 2006), Parow-Welgelegen (afgestig in 1988), Table View (afgestig in 1986 as Tafelbaai met die verdeling van die gemeente Bloubergstrand). Drie gemeentes het ontstaan aan die Weskus: Langebaan (afgestig van Hopefield in 1988), Grootmist (afgestig van Port Nolloth in 1993) en St. Helenabaai (afgestig van Vredenburg in 2005).

Drie was vir spesiale bediening: Riebeek Valley Community Church (gestig in 2006 op Riebeek-Kasteel vir Engelssprekende lidmate), Stellenbosch-Sentraal (afgestig in 1985 vir studente) en Worcester-De la Bat (afgestig vir gehoorgestremde lidmate in 1987). En Houtbaai was jare 'n deel van die tweekoppige NG gemeente Constantia, tot dit in 2014 afgestig het.

Hoewel sowat 30 gemeentes ingelyf is, het die gesamentlike getal gemeentes dus met net agt afgeneem en die getal belydende lidmate met 9 000 tot sowat 213 000 in 2011 toegeneem, net om weer te daal tot sowat 193 000 in 2015 en 182 384 in 2018.

1. *Bellville-Oos* smelt in Februarie 2022 saam met Bellville-Riebeeck as Bellville-Riebeeck.
2. *Bellville-Strandweg* ontbind op 31 Oktober 1996 en ingelyf by Bellville-Oos.
3. *Boston* ingelyf by Vredelust.
4. *Calvinia-Hantam* ingelyf by Calvinia in 2016.
5. *De Hoop* ingelyf by Oudtshoorn-Park.
6. *Die Vlakte* ingelyf by *Keurboom*, *Van Riebeeck* en Rondebosch.
7. *Goodwood-Wes* ingelyf by Goodwoodpark.
8. *Kalkbaai* ingelyf by Simonstad, destyds bekend as Vishoek.
9. *Keurboom* ingelyf by Rondebosch.
10. *Kruisvallei* (1843) in Oktober 1935 herenig met Tulbagh.
11. *Langebaanweg* in 2000 ingelyf by Langebaan.
12. *Okiep* ingelyf by Boesmanland.
13. *Oudtshoorn-Zeelandsnek* ingelyf by Oudtshoorn-Park.
14. *Parow-Nuutbegin* ingelyf by Parow.
15. *Parow-Oos* ingelyf by *Tygerberg*.
16. *Parow-Sentraal* ingelyf by *Parow-Nuutbegin*.
17. *Parow-Suid* ingelyf by *Parow-Nuutbegin*.
18. *Parowvallei-Wes* ingelyf by Parowvallei.
19. *Parow-Wes* ingelyf by Parow.
20. *Rondevleihoogte* ingelyf by Die Vleie.
21. *Ruyterwacht-Wes* ingelyf by Ruyterwacht.
22. *Saldanha-Militêr* ingelyf by Saldanha.
23. Simonstad saamgesmelt met *Kalkbaai* in 1941 as Simonstad-Kalkbaai, later Vishoek geword. Simonstad afgestig in 1974.
24. *Southfield* ingelyf by Plumstead.
25. *Studentekerk Stellenbosch* ingelyf by Stellenbosch.
26. *Swellendam-Wes* ingelyf by Swellendam in 2008.
27. *Tygerberg* ingelyf by Parow.
28. *Van Riebeeck* ingelyf by Plumstead.
29. *Vredendal-Wes* in 2018 ingelyf by Vredendal.
30. *Woodstock* ingelyf by Maitland.
31. *Wynberg-Militêr* ingelyf by Wynberg.
32. *Ysterplaat-Suid* op 1 Desember 2019 ingelyf by Ysterplaat.

Die volgende gemeentes se naam het verander:

* Bellville-Suid → Bellville-Oos
* Eppingtuin → Ruyterwacht, waarby Ruyterwacht-Wes (voorheen Epping-Wes) ingelyf is
* Elsiesrivier → Noordweg → Vrijzee
* Kraaifontein-Die Parke → Parke-gemeente
* McLachlan → Plettenbergbaai
* Nieuwe Kerk → Tamboerskloof
* Noorder-Paarl → Toringkerk
* Olifantsrivier → Vredendal
* Onzer → Joubertina
* Retreat → Zwaanswyk
* Simonstad, Simonstad-Kalkbaai → Vishoek
* Tafelbaai → Table View
* Tierberg → Parow-Oos → Parow
* Tiervlei → Parowvallei
* Tiervlei-Oos → Parowvallei-Oos

### Oos-Kaapland

Die NG gemeente Grahamstad (op die foto) is in 2000 ingelyf by die NG gemeente Albanie.
NG gemeente Alice, ingelyf by NG gemeente Fort Beaufort. Die kerkgebou het lank verval, maar is omstreeks 2013 of '14 opgeknap.
NG gemeente Du Plessis is omstreeks 1970 ingelyf by NG gemeente Indwe, wat self teen 2012 skaars 70 belydende lidmate oorgehad het.
Die NG gemeente Greykerk is ingelyf by die NG gemeente Fort Beaufort.
NG gemeente Hofmeyr was met 138 belydende lidmate in 2012 een van die Oos-Kaap se klein en vakante gemeentes. In 2015 het dit afgeneem tot 113. In daardie jaar was daar 38 gemeentes in dié Sinode met minder as 200 belydende lidmate.
NG gemeente Indwe, waarby die NG gemeente Du Plessis ingelyf is.
Die NG gemeente Middelburg-Uitsig het in 2010 met NG gemeente Middelburg, Kaap saamgesmelt as Middelburg-Karoo.
Die NG gemeente Queenstown-Oos het in 1953 van die NG gemeente Queenstown afgestig en dié kerkgebou in Warnerstraat opgerig. Queenstown-Noord het in 1972 afgestig, maar smelt in 1982 saam met die Oos-gemeente as Queenstown-Tuine, wat op sy beurt in 1999 by die moedergemeente ingelyf is.
Sidwell is ingelyf by die NG gemeente Port Elizabeth-Noord.
Noordeinde is by Port Elizabeth ingelyf en sy kerkgebou in 'n duikkloppery omskep.
Die getal gemeentes in dié sinode het van 1985 tot 2015 gedaal van 114 tot 106. Teen 2019 het dit nog afgeneem, tot 104. Die enigste nuwe gemeentes was die samesmelting van Oos-Londen-Suid en -Wes as De Brug in 1993 (wat in 2010 ingelyf is by Buffelsrivier), Gonubie by Oos-Londen in 1986, Port Elizabeth-Sherwood in 1987 en eers weer 21 jaar ná die laaste volwaardige stigting met die afstigting in 2008 van Sondagsriviermond van Uitenhage-Oos. Eers in 2015 was daar nog twee afstigtings: Waypoint-gemeenskapskerk in Port Elizabeth en Clearview op Maclear in die Noordoos-Kaap.

Etlike baie oue gemeentes het deur die voortdurende ontvolking van die platteland en deur die destydse regering se beleid om die sogenaamde tuislande te konsolideer, ophou bestaan. Hulle was onderskeidelik die 77ste (Komga), 86ste (Alice) en 87ste (Greykerk) oudste NG gemeentes in die land, asook die NG gemeente Du Plessis (1919), onder meer gesetel op die dorpie Cala in die destydse Transkei, Pondoland (1948) en Butterworth (1958), afgestig van Komga en sowat 20 jaar later weer by die moedergemeente ingelyf. Hulle stigtingsdatums word tussen hakies aangedui.

Op 13 September 2010 smelt ook die Middelburg, Oos-Kaap (gestig in 1852), saam met die dorp se ander NG gemeente, Middelburg-Uitsig, as Middelburg-Karoo. Dit is die oudste gemeente wat tot dusver met 'n ander gemeente verenig het. Ondanks die verdwyning van 10 gemeentes, het die gemiddelde getal belydende lidmate per gemeente afgeneem van 650 in 1985 tot 552 in 2012, 538 in 2014 en 496 in 2015 omdat die Sinode se totale getal belydende lidmate met 24,5 persent gedaal het van 74 092 in 1985 tot 55 975 in 2014 en daarna binne 'n jaar met 6 persent tot 52 616. In die hele NG Kerk was die afname tot in 2014 19,6 persent. Net in KwaZulu-Natal (42 persent tot in 2014) was die afname groter as in die Oos-Kaap.

Oos-Kaapland het dan ook teen 2015 38 gemeentes met 200 of minder belydende lidmate gehad: Cathcart 42 (vakant), Clearview 40 (vakant), Dordrecht 198 (vakant), Elliot 200 (eie leraar), Gamtoosvallei (Patensie) 189 (eie leraar), Glen Lynden 146 (eie leraar), Grasvoëlkop 140 (eie leraar), Hofmeyr 113 (eie leraar in 2016 ontvang), Indwe 69 (hulpleraar), Jamestown 88 (hulpleraar), Kensington 175 (pastorale hulp), King William's Town 128 (eie leraar), Klipplaat 27 (vakant), Lady Grey 187 (eie leraar), Loerie 137 (eie leraar), Maclear 139 (in kombinasie met Ugie), Misgund 108 (eie leraar), Molteno 178 (deel 'n leraar met Sterkstroom), Mthatha 83 (gekoppelde leraar), Murraysburg 135 (eie leraar), Nieu-Bethesda 42 (bedien deur leraar van Graaff-Reinet), Noupoort 39 ('n jaar vantevore 118) (eie leraar), Paterson 159 (eie leraar), Pearston 98 (kontrakpos), Port Elizabeth-Oos 133 (eie leraar), Port Elizabeth-Sentraal 70 ('n jaar vantevore 132) (eie leraar), Rietbron 114 (eie leraar), Sondagsriviermond 153 (eie leraar), Sondagsrivier-Suid 197 (eie leraar), Sterkstroom 94 ('n jaar vantevore 123) (bedien deur leraar van Molteno), Steynsburg 147 (eie leraar), Steytlerville 186 (eie leraar), Stutterheim 166 (eie leraar), Tarkastad 155 (eie leraar), Ugie 136 (bedien saam met Maclear), Venterstad 51 ('n jaar vantevore 96) (vakant), Waterford 45 (vakant). Waypoint 49 (vakant). In 1985 het net ses gemeentes in dié kategorie geval: Alice 61, Cathcart 186, Grahamstad-Grenspos 120, Nieu-Bethesda 56, Rietbron 189 en Waterford 166.

Agt-en-dertig ('n jaar vantevore was dit 32 en omstreeks 2012 26), oftewel meer as 'n derde van Oos-Kaapland se gemeentes het dus teen 2016 tot onder die kritieke drumpel van 200 lidmate gedaal wat in die meeste gevalle sinvolle, afsonderlike voortbestaan baie moeilik maak. Reeds in 2008 het die Sinode van Noord-Kaapland in sy ondersoek na die bediening van klein of afgeleë gemeentes bevind 'n gemeente met een leraar op die laagste kerf se bedryfskoste vir 'n jaar beloop R713 668. Met inflasie van 6 persent per jaar sou dit teen 2016 R1 140 000 beloop het. Vir 'n gemeente met 200 lidmate kom dit neer op 'n maandelikse bydrae per lidmaat van R475.

1. *Alice* (1862) ingelyf by Fort Beaufort.
2. *Butterworth* (1958) ingelyf by *Komga* omstreeks 1978.
3. *De Brug* ingelyf by Buffelsrivier in 2010.
4. *Du Plessis* (1919) ingelyf by Indwe.
5. *Grahamstad* (1916) op 1 Maart 2000 ingelyf by Albanie.
6. *Grahamstad-Grenspos* ingelyf by *Grahamstad*.
7. *Greykerk* (1862) ingelyf by Fort Beaufort.
8. *Kensington (Port Elizabeth)* op 20 Augustus 2017 by die NG gemeente Parkheuwel ingelyf.
9. *Komga* (1859) ingelyf by Stutterheim.
10. *Middelburg* (1852) en *Middelburg-Uitsig* smelt 13 September 2010 saam as Middelburg-Karoo.
11. *Noordeinde* ingelyf by Port Elizabeth.
12. *Nuwekerk, Graaff-Reinet* einde November 2017 ingelyf by NG gemeente Graaff-Reinet.
13. *Oos-Londen-Suid* saamgesmelt met *Oos-Londen–Wes* as *De Brug*, in 2010 ingelyf by Buffelsrivier.
14. *Oos-Londen-Wes* saamgesmelt met *Oos-Londen–Suid* as *De Brug*, in 2010 ingelyf by Buffelsrivier.
15. *Peddie* ingelyf by King William's Town.
16. *Pondoland* ontbind op 24 September 1968.
17. *Port Elizabeth-Oos* ingelyf by Walmer.
18. *Queenstown-Noord* en *Queenstown–Oos* in 1982 saamgesmelt as *Queenstown-Tuine*.
19. *Queenstown-Oos* en *Queenstown–Noord* in 1982 saamgesmelt as *Queenstown-Tuine*.
20. *Queenstown-Tuine* in 1999 ingelyf by Queenstown.
21. *Rossville* (Rhodes) ingelyf by Barkly-Oos.
22. *Sidwell* ingelyf by Port Elizabeth-Noord.
23. *Uitenhage-Kanonheuwel* waarskynlik omstreeks 2008 ingelyf by Uitenhage. (Kerkgebou huisves nou Martus Moi-gemeente.)
24. *Visriviervallei* (Kookhuis) ingelyf by Somerset-Oos.
25. *Wespark* ingelyf by Algoapark-Noord.

Die volgende gemeentes se naam het verander:

* Cambridge-Wes → Oos-Londen-Wesheuwels
* Maraisburg → Hofmeyr
* Port Elizabeth-Sentraal → Anchor of Hope
* Port Elizabeth-Suid → Walmer
* Umtata → Mthatha

### Noord-Kaapland

Die NG gemeente De Aar-Suid is in 2011 ingelyf by die moedergemeente De Aar.
Die NG gemeente De Aar-Suid is in 2011 by die moedergemeente De Aar ingelyf nadat die meeste NG lidmate van binne sy gemeentegrense weggetrek het.
Die NG gemeente Campbell is omstreeks 1965 ingelyf by die NG gemeente Douglas.
Die NG kerk Marydale (foto) is op 1 Maart 2001 by die NG gemeente Prieska ingelyf.
Kimberley-Harmonie het in 1999 ontstaan uit die samesmelting van Kimberley-Noord en -Suid.
Net ses heeltemal nuwe gemeentes is van 1985 tot 2015 in dié sinode gestig: Orania in 1999, Vanderkloof op 13 November 2011 afgestig van Petrusville, Upington-Blydeville in 1985, Kimberley Bet-El in 2008 (afgestig van Kimberley-Harmonie), Kimberley-#Gacan op 30 Oktober 2011 (afgestig van Kimberley-Harmonie vir bediening in die San-taal Khwê) en Kimberley-!Xun-Alfa in 2012. Kimberley-Harmonie het in 1999 as gevolg van die samesmelting van drie gemeentes ontstaan terwyl Petrusville-Uitsig, voorheen 'n NG Sendinggemeente, voor die ontstaan van die Verenigende Gereformeerde Kerk in 2005 deel geword het van die Noord-Kaaplandse Sinode. In 2011 het Petrusville-Vanderkloof in sy twee samestellende dele verdeel toe die piepklein gemeente Petrusville (gestig 1881) met 60 belydende lidmate op sy eie gestaan het en Vanderkloof met 129. Die getal gemeentes het dus met twee toegeneem en toe op 82 te staan gekom, vergeleke met 81 in 1985.

Die belydende lidmate het in die 30 jaar tussen 1985 en 2015 afgeneem van 48 954 tot 30 018, wat beteken die gemiddelde getal belydende lidmate per gemeente het gedaal van 604 tot 366, terwyl die sieletal (doop- en belydende lidmate saam) afgeneem het met sowat 49 persent. Teen 2018 het die belydende lidmate net 26 887 getel, maar was daar steeds 82 gemeentes.

1. *Campbell* ingelyf by Douglas omstreeks 1965 toe die gemeente skaars 20 jaar oud was.
2. *De Aar-Suid* ingelyf by De Aar in 2011.
3. *Hartsvallei* ingelyf by Hartskroon in 2006.
4. *Marydale* ingelyf by Prieska op 1 Maart 2001.
5. *Niekerkshoop* ingelyf by Prieska op 1 Maart 2001.
6. *Sishen* ingelyf by Kathu, wat van *Sishen* afgestig het.
7. *Kimberley-Militêr* ingelyf by Kimberley-Harmonie in 2002.
8. *Kimberley-Noord* saamgesmelt met *-Suid* as Kimberley-Harmonie op 25 Oktober 1999.
9. *Kimberley-Suid* saamgesmelt met *-Noord* as Kimberley-Harmonie op 25 Oktober 1999.
10. *Vergesig (Copperton)* afgestig van Prieska op 9 Maart 1975; ingelyf by Prieska op 22 November 1987
11. *Vryburg-Oos* het op 1 Maart 2011 saamgesmelt met Vryburg (1883), nou bekend as Vryburg-Harmonie.

Die volgende gemeentes se naam het verander:

* Boegoeberg → Groblershoop
* Vryburg → Vryburg-Harmonie
* Cathcart-Wes → Boetsap → Klein-Boetsap → Delportshoop

### KwaZulu-Natal

Dié sinode het van 1985 tot 2015 amper 45 persent van sy belydende lidmate en 'n kwart van sy gemeentes ('n daling van 71 tot 53) verloor. Die totaal sou selfs minder gewees het, as dit nie was dat Pongola (met sy 627 belydende lidmate in 2015) van die Oostelike Sinode na KwaZulu-Natal oorgedra is nie. Geen geheel en al nuwe gemeentes is in dié tydperk afgestig nie. Die laaste afstigting was Krantzkloof by Durban in 1984. Al gemeentes wat ontstaan het, was deur samesmeltings oftewel eenwordings. Teen 2018 het die belydende lidmate net 18 849 getel, vergeleke met 19 991 'n jaar vantevore, terwyl die getal gemeentes onveranderd op 53 bly staan het.

Die mees opmerklike afname in die getal gemeente was in provinsie se twee stede. Pietermaritzburg het die gemeentes Drakensberg (weliswaar op die nabygeleë Ixopo), Pietermaritzburg-Wes, Merrivale, Pietermaritzburg-Suid en Napierville verloor en gekrimp van 'n ring met nege gemeentes tot net vier: Pietermaritzburg, Pietermaritzburg-Noord, Hayfields en Greytown. In Durban het die gemeentes Durban-Noord, Durban Reformed Congregation, Durban-Suid, Montclair, Glenwood, Hillary en Malvern verlore gegaan, maar net Durban-Oos ontstaan, weliswaar uit 'n samesmelting.

1. *Babanango* (1918) in 1987 ingelyf by Melmoth.
2. *Bloukrans* ingelyf by Weenen.
3. *Cedarville* eengeword met *Matatiele* as Cedarville-Matatiele toe die gemeentes in Oktober 1979 van Oos-Kaapland se Sinode oorgedra is.
4. *Drakensberg* ingelyf by Kokstad in 2007.
5. *Dundee* eengeword met *Dundee-Suid* en *Glencoe-Oos* as Biggarsbergvallei op 1 Junie 2021.
6. *Duisend Heuwels*, gestig op 3 Augustus 1980, in 1985 ingelyf by sy moedergemeente, *Pietermaritzburg-Suid*.
7. *Durban-Noord* in Maart 2006 ingelyf by Umhlanga.
8. *Durban Reformed Congregation* ontbind in 2004.
9. *Durban-Suid* saamgesmelt op 1 September 2005 met *Montclair* as Durban-Oos.
10. Fynnland ontbind op 30 September 2019 en word op 1 Oktober 2019 een met Durban-Oos.
11. *Gelofte* in 2013 ingelyf by Ladysmith.
12. *Glencoe* ingelyf by Glencoe-Oos op 1 Augustus 2000.
13. *Glenwood* op 15 Maart 1992 eengeword met Port Natal en Berea, maar Berea stig opnuut af in 1997.
14. Hayfields en *Pietermaritzburg-Suid* smelt saam op 1 Maart 2012 en behou die naam Hayfields.
15. *Hillary* saamgesmelt met *Malvern* en Durban-Wes op 13 November 2011 as Durban-Wes.
16. *Malvern* saamgesmelt met *Hillary* en Durban-Wes op 13 November 2011 as Durban-Wes.
17. *Matatiele* saamgesmelt met *Cedarville* as Cedarville-Matatiele toe die gemeente in Oktober 1979 van Oos-Kaapland se sinode oorgedra is.
18. *Merrivale* in 1999 ingelyf by Pietermaritzburg.
19. *Montclair* saamgesmelt op 1 September 2005 met *Durban-Suid* as Durban-Oos.
20. *Napierville* ingelyf by *Pietermaritzburg-Wes* op 5 September 1993, op sy beurt ingelyf by Pietermaritzburg-Noord op 1 Maart 2000.
21. *Newcastle-Ngagane* in 1998 ingelyf by Newcastle-Suid.
22. *Newcastle-Suid* ontbind op 30 November 2019 en word op 1 Desember 2019 een met Newcastle-Bergsig.
23. *Noordland (Empangeni)* op 1 Desember 2005 saamgesmelt met Empangeni.
24. *Pietermaritzburg Reformed Congregation* (gestig in 1982) ingelyf by *Durban Reformed Congreagtion*.
25. *Pietermaritzburg-Suid* en Hayfields smelt saam op 1 Maart 2012.
26. *Pietermaritzburg-Wes* ingelyf by Pietermaritzburg-Noord.
27. *Suid-Natal* ingelyf by Kokstad en Cedarville-Matatiele in September 2001.
28. *Vryheid-Suid* en *–Oos* saamgesmelt in 1997 as Vryheid-Suidoos.
29. *Vryheid-Wes* eengeword met die moedergemeente Vryheid.

Die volgende gemeente se naam het verander:

* Danskraal Monument → Gelofte
* Dundee → Biggarsbergvallei
* Noordkus → Ballito Gesinskerk

### Vrystaat

Die NG gemeente Reitz waarby Reitz-Oos ingelyf is.
Die NG kerk Reitz-Oos is ingelyf by die moedergemeente Reitz.
Die NG gemeentes Rodenbeck sowel as Bloemfontein-Oos is ingelyf by die NG gemeente Ooshoek (foto).
Hierdie steen is aangebring in die NG kerk Ooshoek ter herinnering aan die eenwording van die gemeente met Rodenbeck.
Die Vrystaatse Sinode het tussen 1985 en 2011 'n kwart van sy belydende lidmate verloor: van sowat 132 000 tot sowat 94 000. Binne die kort bestek van drie jaar het dit tot in 2013 verder tot 87 000 gedaal en binne die volgende twee jaar tot einde 2015 tot 81 321. In 2018 was dit 73 465. Die getal gemeentes het tot einde 2018 met net 16 tot 154 afgeneem, waarskynlik omdat die ontvolking van die platteland (waar elke dorp in baie gevalle reeds net een gemeente het of waar gemeentes steeds met 'n verminderde aantal lidmate kan funksioneer) nie so geredelik aanleiding gee tot die inlywing van gemeentes nie. Minstens agt gemeentes is egter in dié tydperk in en om Bloemfontein ingelyf en drie op Kroonstad.

Nuwe gemeentes in dié tydperk gestig, is Aandbloem in 1999, Leeuwberg in 1998, Studentekerk in 1986, Universitasrif in 1986, Heuwelkruin in 1988 en Woodland Hills NG gemeenskapskerk (31 Oktober 2010, van Heuwelkruin afgestig), almal in Bloemfontein, Deneysville, wat in 1994 van Oranjeville afgestig het, Schonkenville in 2001 by Parys en Witteberge in 1997 op Bethlehem. Viljoensdrif (gestig in 1948) is ingelyf by Vaalpark, maar het in 2011 opnuut afgestig.

1. *Bethlehem* ingelyf by Bethlehem-Wes.
2. *Bethlehem-Môrelig* op 1 Maart 2018 ingelyf by Bethlehem-Noord.
3. *Bloemfontein-Oos* in 1995 ingelyf by Ooshoek.
4. *Brandwag* ingelyf by Bloemheuwel.
5. *Ficksburg-Noord* ingelyf by Ficksburg.
6. *Goedemoed* ingelyf by Aliwal-Noord.
7. *Goldfields Reformed Congregation* is ontbind.
8. *Hennenman-Oos* in 2012 ingelyf by die moedergemeente Hennenman.
9. *Hennenman-Wes* in 2012 ingelyf by die moedergemeente Hennenman.
10. *Kroonheuwel* ingelyf by Kroonheuwel-Noord op 1 Januarie 2016.
11. *Kroonstad-Môrewag* ingelyf by Kroonstad-Wes in Januarie 2015.
12. *Kroonstad-Sarel Cilliers* het ontbind.
13. *Merriespruit* ingelyf by Virginia-Wes.
14. *Monument* ingelyf by Uitsig-Bloemfontein.
15. *Noordrand* ingelyf by Hugenoot.
16. *Reitz-Oos* ingelyf by Reitz op 18 Mei 2008.
17. *Reitzpark* (Welkom) ontbind in 2011.
18. *Rodenbeck* ingelyf by Ooshoek op 1 Augustus 1994.
19. *Sasolburg*, *Sasolburg-Noord* en *Sasolburg–Wes* saamgesmelt as Sasolburg Vier Ankers.
20. *Sasolburg-Noord*, *Sasolburg* en *Sasolburg–Wes* saamgesmelt as Sasolburg Vier Ankers.
21. *Sasolburg-Wes*, *Sasolburg* en *Sasolburg-Noord* saamgesmelt as Sasolburg Vier Ankers.
22. *Seinheuwel* ingelyf by Bloemfontein-Noord.
23. *Senekal-De Rust* ingelyf by Senekal.
24. *Tempe* ingelyf by Bloemheuwel.
25. Viljoensdrif ingelyf by Vaalpark, stig af as afsonderlike gemeente in 2011.
26. *Viljoenskroon-Oos* ingelyf by Viljoenskroon in 2008.
27. *Virginia-Oos* ingelyf by Virginia.
28. *Virginia-Saaiplaas* ingelyf by Harmonie.
29. *Welkom-Wespark* ingelyf by Welkom-Wes.

### Goudland

Die kerkgebou van die NG gemeente Vereeniging, waarby Vereeniging-Suid ingelyf is.
Die kerkgebou van die NG gemeente Krugersdorp omstreeks 1917. Dié gemeente was 120 jaar oud toe dit in 2010 by die NG gemeente Luipaardsvlei ingelyf word.
Nadat die NG gemeente Bloemhof-Oos by Bloemhof ingelyf is, het die Gereformeerde kerk Bloemhof die Oos-gemeente se kerkgebou oorgeneem.
Vier nuwe gemeentes is van 1985 tot 2015 gestig (maar die laaste reeds in 1991) in dié sinode in hoofsaaklik stedelike gebied wat snel uitgebrei het, naamlik Falcon Ridge in 1991, Helikonpark 1986, Klerksdorp-Doringkruin in 1990 en Suikerbos (Drie Riviere-Oos) in 1985. Die totale getal gemeentes het nogtans afgeneem van 148 tot 138 en die getal belydende lidmate van byna 111 000 tot sowat 91 000. Tot einde 2018 het die getal gemeente met nog drie afgeneem en die getal belydende lidmate tot 77 245.

1. *Arconpark* en *Sonlandpark* smelt saam as Lux Deo in September 2013
2. *Bedworthpark* ingelyf by Kollegepark.
3. *Bloemhof-Oos* ingelyf by Bloemhof.
4. *Blyvooruitzicht* ingelyf by Carletonville.
5. *Carletonville* (waarby *NG gemeente Oos-Driefontein* en Blyvooruitzicht *ingelyf is) saamgesmelt met* Oberholzer-Wes *as Carletonville-Wes.*
6. *De Deur* ingelyf by Olydal (voorheen Meyerton-Suid).
7. *Eerste Vesting* in 2020 ingelyf by Potchefstroom.
8. *Elkana* ingelyf by Vanderbijlpark-Noord.
9. *Florida* op 1 Oktober 2014 ingelyf by Constantiakruin.
10. *Floridapark* vroeg in 2016 ingelyf by Constantiakruin.
11. *Glenharvie* ingelyf by Westonaria.
12. *Glenharvie* ingelyf by Westonaria.
13. *Herman Steyn* ingelyf by Unitaspark.
14. *Historia* ingelyf by Vanderbijlpark-Sentraal (2010).
15. *Klerksdorp* (1889) ingelyf by Klerksdorp-Suid.
16. *Kriel* (Maraisburg) ingelyf by Florida.
17. *Krugersdorp* (7 Junie 1890) saamgesmelt in 2010 met Luipaardsvlei.
18. *Krugersdorp-Suid* ingelyf by Suiderlig (voorheen bekend as Krugersdorp-Wes).
19. *Lichtenburg-Wes* en *Lichtenburg-Noord* saamgesmelt op 1 Maart 2011 as Lig en Lewe Lichtenburg.
20. *Noordvaal* ingelyf by Orkney omstreeks 2021.
21. *Ontdekkers* saamgesmelt met *Ontdekkers-Noord* as *Ontdekkerskruin* in 2004.
22. *NG gemeente Ontdekkerskruin* op 1 Oktober 2015 ingelyf by Veranderde Lewens.
23. *Ontdekkers-Noord* saamgesmelt met *Ontdekkers* as *Ontdekkerskruin* in 2004.
24. *Oos-Driefontein* ingelyf by Carletonville.
25. Ottosdal en *Ottosdal-Suid* smelt in 2022 saam as Ottosdal.
26. *Randfontein* (1939) ingelyf by Randfontein-Noord.
27. *Roodepoort in 2018 ingelyf by Horison.*
28. *NG gemeente Roodepoort-Noord* op 1 Maart 2016 ingelyf by Horison-Noord.
29. *Sonlandpark* en *Arconpark* smelt saam as Lux Deo in September 2013.
30. *Vanderbijlpark-Noord* en *NG gemeente Vanderbijlpark-Tuine* in 2018 saamgesmelt as Collage.
31. *Venterspost* ingelyf by NG gemeente Westonaria (Venterspost).
32. *Vereeniging-Suid* ingelyf by Vereeniging.
33. *Voorwaarts* ingelyf by *Arconpark*, nou Lux Deo.
34. *Zeerust-Noord* omstreeks 2017 ingelyf by Zeerust.

Die volgende gemeentes se naam het verander:

* Burgershoop → Krugersdorp-Wes → Suiderlig
* Grasmere → Spioenkop
* Helikonpark → Teteléstai
* Krugersdorp-Wes → Suiderlig
* Meyerton-Suid → Olyfdal
* Noordwesrand → Muldersdrif
* Potchefstroom-Suid → Suiderkruis
* Rissiville → Coram Deo
* Roodepoort-Oos → Veranderde Lewens
* Venterspos(t) → Westonaria
* Venterspost-Wes → Venterspost (ingelyf by Westonaria)
* Vereeniging-Oos → Kerk tussen die Mielielande
* Vereeniging-Wes → De Deur
* Welgemoed → Coligny

### Noordelike Sinode

Toe die NG gemeente Mootvallei op 1 September 2011 ontstaan uit die gemeentes Eloffsdal-Wes, Magaliesfort en Eloffsdal, is dié kerkgebou van laasgenoemde gemeente by Voortrekkerweg 619 (intussen verander na Steve Bikoweg), Gezina, reeds jare vantevore vervang deur 'n siersteengebou in die Neo-Bisantynse boustyl op die hoek van Klesserlaan en Fred Nicholsonstraat, Mayville.
Die NG gemeente Bronberg is ingelyf by Pretoria, tesame met Arcadia, waarby Meintjeskop reeds ingelyf was, Harmonie en Burgerspark.
Die mees opvallende verskynsel in dié Sinode, wat eers bekendgestaan het as die Sinode van Noord-Transvaal, is die verdwyning van vyf van die middestadse gemeentes in Pretoria. In 1985 het die gemeentes Pretoria, Bronberg, Burgerspark, Arcadia, Meintjeskop en Harmonie 'n gesamentlike lidmaattal van byna 17 000 gehad. Trouens, net Meintjeskop (ook die eerste van die gemeentes wat ingelyf is) het minder lidmate gehad as die lidmaattal van die enigste oorblywende gemeente in 2008, Pretoria, waarby al die ander gemeentes ingelyf is. Daar was in 2008 meer as tien keer minder lidmate in die gebied wat eers die ses gemeentes beslaan het, en wat in 2008 almal deel gevorm het van die gemeente Pretoria. Die geweldige afname in die NG lidmaattal kan toegeskryf word aan die grootskaalse verhuising van Afrikaanssprekendes uit stadsbuurte soos Arcadia, Sunnyside en die middestad self. Hulle plek is in die meeste gevalle ingeneem deur swart inwoners wat met die afskaffing van die Groepsgebiedewet die eerste keer die geleentheid gekry het om na aan hulle werksplek in die middestad te kom woon. Dieselfde neiging het in die weste van die stad gebeur, waar die gemeentes Pretoria-Wes, Kwaggasrand en Ebenhaeser by Wespoort ingelyf is. Van 1990 tot 2011 het die getal gemeentes van 139 tot 112 (Midde-Afrika uitgesluit) afgeneem. En teen 2018 tot 105.

1. *Akasia* ingelyf by Wonderpark.
2. Andrew Murray ingelyf by Lynnwood, herstig in 2006.
3. *Arcadia* ingelyf by Pretoria.
4. *Beatrice* ingelyf by Harare.
5. *Bronberg* ingelyf by Pretoria.
6. *Burgerspark* ingelyf by Pretoria.
7. *Capital Park-Oos* saamgesmelt met *Capital Park* as Capital Park-Concordia.
8. *Chivhu* ingelyf by *Beatrice*, daarna by Harare.
9. *Cornerstone Congergation* (Engelssprekende gemeente in Harare) ontbind.
10. *Ebenhaeser* ingelyf by Wespoort.
11. *Eloffsdal*, in 1908 gestig as tweede gemeente in Pretoria, in 2011 saamgesmelt met *Eloffsdal-Wes* en *Magaliesfort* as Mootvallei.
12. *Eloffsdal-Wes* in 2011 saamgesmelt met *Eloffsdal* en *Magaliesfort* as Mootvallei.
13. *Erasmia* op 1 Maart 2019 ingelyf by Raslouw.
14. *Harmonie* ingelyf by Pretoria.
15. *Hartbeeshoek* ingelyf by Wonderpark.
16. *Hartbeesspruit* saamgesmelt op 13 September 1998 met *Queenswood* as Hartbeesspruit-Queenswood.
17. *Jakaranda* ingelyf by Riviera as Riviera-Jakaranda.
18. *Kwaggasrand* ingelyf by Wespoort.
19. *Lugmagbasis-Pietersburg* ingelyf by Renosterpoort.
20. *Lugmaggimnasium* ingelyf by Valhalla.
21. *Magaliesfort* in 2011 saamgesmelt met *Eloffsdal* en *Eloffsdal-Wes* as Mootvallei.
22. *Meintjeskop* ingelyf by *Arcadia*, op sy beurt by Pretoria.
23. *Monavoni* in 1996 ingelyf Raslouw.
24. *Nederlandstaligen (Petrakerk)* ingelyf by Pretoria-Oos.
25. *Phalaborwa-Noord* ingelyf by Phalaborwa.
26. *Potgietersrus-Oos* op 1 Julie 2016 ingelyf by Pietpotgietersrus, nou Piet Potgietersrust.
27. *Pretoria-Noord* (1928) ingelyf by *Floraunapark*, nou Florauna.
28. *Pretoria-Kollegerand* ingelyf by Universiteitsoord.
29. *Pretoria-Polisiekollege* ingelyf by Wespoort.
30. *Pretoria-Wes* (1925) ingelyf by Wespoort.
31. *Queenswood* saamgesmelt met *Hartbeesspruit* as Hartbeesspruit-Queenswood.
32. *Rustenburg-Voorspoed* ingelyf by Rustenburg in 1994.
33. *Rutenburg-Wes* ingelyf by Rustenburg in 2020.
34. *Schanshoogte* ingelyf by Valhalla.
35. *Soekmekaar* op 3 April 2022 ingelyf by Louis Trichardt.
36. *Sonop* ingelyf by Brits.
37. *Tek* ingelyf by (onbekend).
38. *Valhalla-Suid* ingelyf by Valhalla.
39. *Villieria-Oos* ingelyf by Waverley.
40. *Voortrekkerhoogte* ingelyf by *Skanskop* as *Schanshoogte*, op sy beurt ingelyf by Valhalla.
41. *Voortrekkerhoogte-Oos* ingelyf by *Skanskop* as *Schanshoogte*, op sy beurt ingelyf by Valhalla.
42. *Voortrekkerhoogte-Wes* ingelyf by *Skanskop* as *Schanshoogte*, op sy beurt ingelyf by Valhalla.

Die volgende gemeentes se naam het verander:

* Floraunapark → Florauna, ná inlywing van Pretoria-Noord
* Hartbeesspruit-Queenswood → Queenswood
* Pietpogietersrus → Piet Potgietersrust
* Potgietersrus-Suid → Hulp en Hoop Gemeenskapskerk
* Rustenburg-Noord → Northam
* Waterberg-Noord → Vaalwater
* Wierdapark-Suid → Kerk-in-Suid

### Hoëveld

Die NG gemeente Edenvale-Noord (foto) is ingelyf by Edenvale.
Die NG gemeente Belgravia (foto) is omstreeks 1980 by die NG gemeente Malvern ingelyf.
Die NG gemeente Boksburg, ingelyf by Boksburg-Suid.
Die NG gemeente Germiston se kerkgebou.
Die destydse NG gemeente Fordsburg se kerkgebou is in 'n moskee omskep.
Die NG gemeente Boksburg (foto) is ingelyf by Boksburg-Suid.
Die NG gemeente Boksburg-Noord, gestig in 1936, is by Boksburg-Oos ingelyf. H.J. Klopper het die hoeksteen van die "Voortrekkerkerk op die Pad van Suid-Afrika" gelê.
Nadat Johannesburg-Oos by Johannesburg ingelyf is, is die moedergemeente se kerk in Braamfontein gesloop.
Die NG gemeente Alberton is in 2010 ingelyf by Alberton-Wes.
Nadat Benoni-Wes ingelyf is by Benoni, het die saamgestelde gemeente Benoni-Wes se kerkgebou gebruik waarvan ds. J.H.T. Reyneke die hoeksteen op 17 Oktober 1953 gelê het.
Benoni se kerkgebou was in gebruik tot Benoni-Wes by dié gemeente ingelyf is, waarna die gemeente die Wes-kerkgebou gebruik het. Met die inlywing van Benoni by Farrarmere in 2014, waarna Farrarmere as Jubilaté bekendgestaan het, is ook Benoni-Wes se gebou nie meer 'n NG kerk nie.
Die NG gemeente Bethal-Noord (gestig in 1976) is in 2016 ingelyf by Bethal-Oos (gestig in 1966, foto).
Wat in Kaapstad se suidelike voorstede, die middestede van Pretoria, Bloemfontein, Durban, Krugersdorp, Klerksdorp, Springs, Benoni, Boksburg, Alberton, Roodepoort en Germiston gebeur het, het ook in Johannesburg gebeur toe voormalige blanke groepsgebiede betrek is deur meesal swart intrekkers, wat voorheen ver buite die stad in townships moes woon. In Johannesburg was die geografiese gebied waarin dié neiging voorgekom het, net baie groter, en het dit tot die verdwyning van byna 20 gemeentes gelei. Afrikaanssprekendes het uit talle dele oos, wes, noord en suid van die middestad na verder geleë gebiede verhuis, terwyl die teenoorgestelde gegeld het vir swart inwoners.

In die ooste van die Goudstad is Belgravia eers by Malvern ingelyf en Bezuidenhoutsvallei by Jeppestown, waarna Malvern en Jeppestown as Kensington saamsmelt in 1992. In die weste het Aucklandpark met Melville saamgesmelt, terwyl sewe gemeentes, naamlik Cottesloe, Mayfair, Fordsburg, Langlaagte, Crosby-Wes, Johannesburg-Wes en Brixton, uiteindelik regstreeks of onregstreeks in die enkele gemeente Vergesig verenig is. In 2011 het Claremont ook ophou bestaan. In die noorde en noordooste is Johannesburg-Sterrewag en Noordoosrand by Johannesburg-Noord ingelyf en in 1999 smelt die gemeente saam met die Andrew Murray Congregation, wat tans hoofsaaklik 'n Engelstalige gemeente is, terwyl Parkhurst by Parksig ingelyf is, waarna dit Parkkruin geword het. In die suide is Johannesburg-Suid en Turffontein verenig as Deo Gloria. Rosettenville en Suid-Rand is ingelyf by Klipriviersberg, en Doornkop en Lougherin by Mondeor.

In die Johannesburgse middestad het die gemeentes Johannesburg en Johannesburg-Oos (die sogenaamde Irenekerk) in 1985 nog saam meer as 2 000 lidmate gehad. Aucklandpark (1995) en Johannesburg-Oos (1997) is later by Johannesburg ingelyf, maar uiteindelik het Aucklandpark met Melville saamgesmelt as die Melville Kruisgemeente. In die verkleinde Johannesburgse gemeente (wat in die sogenaamde Irenekerk van die ou Johannesburg-Oos dienste hou) was daar in 2008 minder as 200 lidmate oor en in 2011 60.

Aan die Oos-Rand is die sesde (Boksburg, 1894), tiende (Germiston, 1899), veertiende (Benoni, 1914), vyftiende (Alberton, 1916) en 25ste (Boksburg-Noord, 1936) oudste gemeentes in die Sinode by dogtergemeentes ingelyf vanweë die verandering in dié gebiede se demografie. Ook aan die Oos-Rand is Kemptonpark-Wes by Edleen ingelyf is, Randpark by Alberton-Suid, Springs by Springs-Noord, Springs-Sentraal by Selectionpark, Edenvale-Noord by Edenvale, Elandspoor en Andrew Murray Senderwood by Primrose-Môrewag, Esselenpark by Birchleigh-Noord, Benoni-Wes by Benoni, wat in 2012 by Farrarmere ingelyf is en nou bekendstaan as Jubilaté, Karee by Dunnottar, Brakpan-Suid by Brakpan-Wes, en Leondale by Elsburg-Suid.

Nuwe gemeentes tussen 1985 en 2016 gestig, is Andrew Murray Senderwood (in 2005 vir Engelssprekende lidmate; in 2012 ingelyf by Primrose-Môrewag), Birchleigh-Noord (in 1986), Deo Gloria (uit Johannesburg-Suid en Turffontein in 1994), Effata-vir-Dowes (in 1991), Kensington (wat in 1993 uit die samesmelting van Jeppestown en Malvern ontstaan het) en Trichardt (in 1987). Die getal gemeentes in die sinodale gebied het gedaal van 145 in 1985 tot 128 in 2008 en 118 begin 2016. Teen vroeg 2019 het nog drie ophou bestaan.

Die statistiek agterin die *Jaarboek van die Nederduitse Gereformeerde Kerke* stem nie altyd ooreen met die syfers in die *Jaarboek* se afdeling met gemeentebesonderhede nie: Die belydende lidmate agterin die 2013-boek is 84 443, maar al die gemeentes se belydende lidmate saamgetel, is 86 511. Dit is nietemin 'n merkwaardige afname sedert die 2010-syfer van 92 502 en 1995 se 102 751. Die jaarlikse afname van 1995 tot 2013 was 902, maar dit is blykbaar aan die versnel, want van 2005 tot 2013 was die afname 1 220 per jaar en van 2010 tot 2013 'n volle 1 997 per jaar. Die syfer in die *Jaarboek van 2016* is 77 843. Tussen 2013 en 2016 het die afname versnel tot 2 200 per jaar. As die afname teen dié tempo voortduur, sal daar teen 2051 nie 'n enkele lidmaat in die Hoëveldse Sinode oorbly nie. Teen einde 2018 het hulle 68 926 getel, 2 911 minder as 'n jaar vantevore.

1. *Aasvoëlkop* smelt op 1 Julie 2018 met *Linden* saam as Aan-die-Berg.
2. *Alberton* (1916) ingelyf by Alberton-Wes op 28 November 2010.
3. *Andrew Murray* saamgesmelt met Johannesburg-Noord as Johannesburg-Noord/Andrew Murray en van November 2011 af bekend as net Andrew Murray.
4. *Andrew Murray Senderwood* ingelyf in 2012 by Primroseheuwel, nou Omnia.
5. *Aucklandpark* ingelyf by Johannesburg, later by Melville.
6. *Belgravia* ingelyf by *Malvern*.
7. *Benoni* (1914) in 2014 ingelyf by Farrarmere; nuwe naam Jubilaté.
8. *Benoni-Wes* ingelyf by *Benoni*.
9. *Bethal-Noord* in Maart 2016 ingelyf by Bethal-Oos.
10. *Bezuidenhoutsvallei* ingelyf by *Jeppestown*.
11. *Boksburg* (1894) ingelyf by Boksburg-Suid in 2011.
12. *Boksburg-Noord* (1936) ingelyf by Boksburg-Oos (nou Differentia).
13. *Brakpan-Suid* ingelyf by Brakpan-Wes.
14. *Brixton* op 1 Maart 1993 saamgesmelt met *Johannesburg-Wes* as Vergesig; nou Brixton Kerk.
15. *Claremont* op 28 Augustus 2011 ingelyf by Waterval.
16. *Cottesloe* ingelyf by *Brixton*.
17. *Crosby-Wes* ingelyf by Vergesig.
18. *De Gloria Gemeenskapskerk* in 2022 met *Mondeor* en *Townsview* saamgesmelt as Ligbaken Gemeente.
19. *Doornkop* ingelyf by Mondeor.
20. *Edenvale-Noord* ingelyf by Edenvale.
21. *Elandspoor* ingelyf by Primrose-Môrewag.
22. *Esselenpark* ingelyf by Birchleigh-Noord.
23. *Evander-Wes* ingelyf by Evander.
24. *Fordsburg* (1896) sien *Goudstad*.
25. *Germiston* ingelyf by Lambton.
26. *Goudstad* (voorheen *Fordsburg*, waarby *Mayfair* vroeër ingelyf is) saamgesmelt met *Langlaagte* as *Goudlaagte*, waarvan die naam spoedig weer *Langlaagte* geword het.
27. *Jeppestown* (1897) en *Malvern* saamgesmelt as Kensington.
28. *Johannesburg-Oos* (1897) ingelyf by Johannesburg.
29. *Johannesburg-Sterrewag* ingelyf by Johannesburg-Noord.
30. *Johannesburg-Suid* saamgesmelt met *Turffontein* (1906) as Deo Gloria.
31. *Johannesburg-Wes* op 1 Maart 1993 saamgesmelt met *Brixton* as Vergesig.
32. *Kemptonpark-Wes* ingelyf by Edleen.
33. *Karee* ingelyf by Dunnottar.
34. *Kinross* by Secunda-Goede Hoop op 1 Julie 2017.
35. *Klipriviersberg in 2018 ingelyf by Townsview.*
36. *Kroonrand* saamgesmelt met Deo Gloria as Deo Gloria Gemeenskapskerk.
37. *Langlaagte* (1892) ingelyf by Vergesig.
38. *Leondale* ingelyf by Elsburg-Suid.
39. *Linden* smelt op 1 Julie 2018 met *Aasvoëlkop* saam as Aan die Berg.
40. *Lindenpark* ingelyf by Fontainebleau in 2021.
41. *Lougherin* ingelyf by Mondeor.
42. *Malvern* en *Jeppestown* (1897) saamgesmelt as Kensington.
43. *Mayfair* ingelyf by *Fordsburg*.
44. *Mondeor* in 2022 saamgesmelt met *Townsview* en De Glora Gemeenskapskerk as Ligbaken Gemeente.
45. *Noordoos-Rand* ingelyf by Johannesburg-Noord.
46. *Parkhurst* ingelyf by *Parksig*, nou Parkkruin.
47. *Portugese gemeente Johannesburg* het ontbind.
48. *Randpark* ingelyf by Alberton-Suid.
49. *Riebeeckpark* in 2015 ingelyf by Kemptonpark-Noord.
50. *Rosettenville* ingelyf by *Klipriviersberg*.
51. *Springs* in 2014 ingelyf by Springs-Noord.
52. *Springs-Sentraal* by Selectionpark.
53. *Suid-Rand* ingelyf by *Klipriviersberg*.
54. *Townsview* in 2022 saamgesmelt met Deo Gloria Gemeenskapskerk en *Mondeor* as Ligbaken Gemeente.
55. *Turffontein* (1906) saamgesmelt met *Johannesburg-Suid* as Deo Gloria.
56. *Vaste Burg* ingelyf by Heidelberg.
57. *Westdene* op 1 November 2018 ingelyf by Greymont, nou bekend as Greydene.

Die volgende gemeentes se naam het verander:

* Boksburg-Oos → Differentia
* Ferndale → Randburg
* Geduld-uitbreiding → Springs-Noord
* Johannesburg-Noord → Andrew Murray
* Parksig → Parkkruin Familiekerk
* Primroseheuwel → Omnia, hoewel nog amptelik bekend onder ou naam
* Greymont → Greydene
* Ranndburg-Suid → Domus Dei Randburg-Suid

### Oostelike Sinode

Die voormalige Oos-Transvaalse Sinode het van 1985 tot 2012 'n merkwaardige toename van 21 000 belydende lidmate tot 99 000 beleef, die enigste Sinode buiten Wes-en-Suid-Kaapland waar die getal lidmate nié afgeneem het nie. Teen 2014 het dit egter teruggesak tot 95 288 en teen 2018 tot 89 383. Dit is ondanks die insluiting by KwaZulu-Natal van Pongola. Die toename was hoofsaaklik in die oostelike dele van Pretoria, waar talle makrogemeentes, onder meer die grootste gemeente van die Nederduitse Gereformeerde Kerk, die NG gemeente Moreletapark, geleë is. Die getal gemeentes het egter van 90 met vier tot 85 (2014) afgeneem en tot 84 in 2019, hoofsaaklik omdat die neiging hier was om bestaande gemeentes se getal lidmate te laat toeneem sonder dat nuwe gemeentes afgestig word. Die enigste uitsonderings was Verwoerdburgstad (nou kerksondermure, met 11 600 doop- en belydende lidmate in 2010 en 12 456 in 2012) in 1986, wat in 'n heel nuwe stadsdeel ontstaan het, Lux Mundi (voorheen Garsfontein-Oos) in 1988, Moreletapark in 1985 en Valleisig in 1989. Saam het die vier gemeentes in 2012 26 368 belydende lidmate gehad, net 80 minder as KwaZulu-Natal se 57 gemeentes. Die gemiddelde getal belydende lidmate van sowat 1 121 per gemeente (in 2014) is daarom ook veel groter as dié van die kerk as geheel se sowat 683. Die enigste ander afstigtings was Krugerwildtuin in 1986 en Dennesig op Middelburg in 1991.

1. *Bremersdorp*, Swaziland, ingelyf by Goedgegun, Swaziland.
2. *Camden* ingelyf by Ermelo-Oos.
3. *Drakensig* (militêre gemeente) ingelyf by Kampersrus.
4. *Dullstroom* ingelyf by Belfast.
5. *Esselenpark* ('n gemeente vir die spoorwegopleidingsentrum Esselenpark) ingelyf by Birchleigh-Noord (Hoëveldse Sinode).
6. *Machadodorp* en *Waterval-Boven* saamgesmelt as Machado-Boven.
7. *Merlindale* ontbind in Februarie 2022.
8. Phalaborwa ingelyf by *Phalaborwa-Noord* onder die naam Phalaborwa.
9. *Ogies* ingelyf by Witbank-Suid in 2011.
10. *Silverton* ingelyf by Skuilkruis.
11. *Silvertonpark* ingelyf by Meyerspark.
12. *Volksrust-Suid* ingelyf by Volksrust.
13. *Waterval-Boven* en *Machadodorp* saamgesmelt as Machado-Boven.
14. *Witbank-Park* ingelyf by Witbank-Vallei.

Die volgende gemeentes se naam het verander:

* Erasmus → Bronkhorstspruit
* Garsfontein-Oos → Lux Mundi
* Halfweghuis → Midrand
* Martinus Wesselstroom → Wakkerstroom
* Middelburg-Wes → Ligkruis
* Verwoerdburgstad → kerksondermure
* Witbank-Klipfontein → Basileia Gemeente

Namibië
-------

Die NG gemeente Otjiwarongo-Suid is ingelyf by die NG gemeente Otjiwarongo (foto).
Dié sinode se gemeentes is van 1985 tot 2010 deur drie tendense gekenmerk. Eerstens het 'n verandering in die demografie van die land se hoofstad, Windhoek, meegebring dat twee gemeentes in die noordweste van die stad eers saamgesmelt het as Windhoek-Noordland en toe by die gemeente Windhoek-Wes ingelyf is. Windhoek-Wes het egter in 2012 net 345 minder belydende lidmate gehad as die drie gemeentes se totaal in 1985.

Tweedens het alle dorpe op twee na (Walvisbaai met drie en Gobabis met twee), wat vroeër meer as een gemeente gehad het, teen 2008 net een gehad, te wete Keetmanshoop, Outjo, Mariental, Otjiwarongo, Grootfontein en Tsumeb. Eers in 2012 het Gobabis ook sy tweede gemeente verloor toe Gobabis-Suid by die moedergemeente ingelyf is. Dit het die situasie laat ontstaan dat alle Namibiese nedersettings met 'n NG kerk óf 'n enkele gemeente gehad het óf drie of meer (Windhoek en Walvisbaai), maar dit het in 2017 verander met die ontbinding (nie inlywing nie) van Walvisbaai-Noord. Volgens die NG Kerk se *Jaarboek* het die gemeente aan die einde net 50 lidmate oorgehad, maar dit was waarskynlik 'n ou syfer.

Derdens het die gemeentes Luhebu-Noord (1988), Western Caprivi (1986) en Wildevy (1984) uit sendingbedrywighede ontstaan terwyl Tsumkwe (1961) deel van die Sinode geword het. Die enigste nuwe gemeente in die tydperk van 1985 af was Hentiesbaai in 1995, terwyl Verre Noord, wat tydens die Grensoorlog in 1970 op Oshakati gestig is, en later by Tsumeb ingelyf is, weer in 2006 afgestig het. Oranjemund is ook van die Sinode van Wes-en-Suid-Kaapland na die Namibiese Sinode oorgedra, maar Oewer (Noordoewer) het in 2017 van Warmbad afgestig. Die getal gemeentes het so net van 45 afgeneem tot 44, hoewel die belydende lidmate met sowat 20% gedaal het. Die getal belydende lidmate het van 2018 tot 2019 se *Jaarboek* van 15 892 tot 14 669 afgeneem.

1. *Gobabis-Suid* op 21 Oktober 2012 ingelyf by Gobabis
2. *Keetmanshoop-Noord* ingelyf by Keetmanshoop.
3. *Mariental-Suid* ingelyf by Mariental.
4. *Moria-Grootfontein* ingelyf by Grootfontein.
5. *Otjiwarongo-Suid* ingelyf by Otjiwarongo.
6. *Outjo-Wes* ingelyf by Outjo.
7. *Tsumeb-Suid* ingelyf by Tsumeb.
8. Verre Noorde ingelyf by Tsumeb, in 2006 weer afgestig.
9. *Walvisbaai-Noord* het in 2017 ontbind.
10. *Walvisbaai-Vesting* ingelyf by Walvisbaai-Meersig (Junie 1979).
11. *Windhoek-Hoogland* en *Windhoek–Noord* saamgesmelt as *Windhoek-Noordland*.
12. *Windhoek-Noord* en *Windhoek–Hoogland* saamgesmelt as *Windhoek-Noordland*.
13. *Windhoek-Noordland* ingelyf by Windhoek-Wes.

Die volgende gemeentes se naam het verander:

* Gibeon → Mariental
* Moria → Otjiwarongo
* Leonard → Leonardville

Zimbabwe
--------

Die huidige getal gemeentes in Zimbabwe weerspieël nié die drastiese afname in die getal lidmate sedert die land se ekonomiese verval vroeg in die een-en-twintigste eeu begin het nie. Die destydse Sinode van Midde-Afrika het in 1985 uit sestien gemeentes bestaan. Intussen het die gemeente in Lusaka oorgeskuif van die Vrystaatse Sinode, waar dit deel was van die ring van Bloemfontein-Noord, om eers 'n gemeente van die Sinode van Midde-Afrika te word en tans te ressorteer onder die Ring van Midde-Afrika binne die Noordelike Sinode. Die laaste nuwe gemeentes in dié land is in 1976 (Chegutu en Kwekwe) en 1978 (Harare se Engelse gemeente wat tans die Cornerstone Congregation is) afgestig. Met die gedurige afname in lidmaattal (van altesaam byna 3000 in 1985 tot sowat 1 050 in 2015) het die getal gemeentes ook afgeneem, van 16 tot 11.

1. *Bindura* ingelyf by Harare.
2. *Bulawayo-Noord* ingelyf by Bulawayo.
3. *NG gemeente Chivhu* in 2014 ingelyf by Beatrice.
4. *Gweru* ingelyf by Kadoma.
5. *Harare-Suid* (1954) ingelyf by Harare.
6. *Hwange* ingelyf by *Bulawayo-Noord* (1952).
7. *Karoi* (1968) saamgesmelt met *Chinhoyi* (1949) as Chinhoyi/Karoi.
8. *Kwekwe* (1976) ingelyf by Kadoma (1943).
9. *Rusape* (1949) saamgesmelt met *Marondera* (1951) as Marondera-Rusape.

Die volgende gemeentes se naam het verander:

* Enkeldoorn → *Chivhu*, ingelyf by Beatrice
* Fort Victoria → Masvingo
* Gatooma → Kadoma
* Gwelo → Gweru, ingelyf by Bulawayo
* Hartley → Chegutu
* Marandellas → Marondera, gekombineer met Rusape
* Melsetter → Chipinge
* Que Que → Kwekwe, ingelyf by Kadoma
* Salisbury → Harare
* Salisbury-Suid → Harare-Suid, ingelyf by Harare
* Sinoia → NG gemeente Chinhoyi, gekombineer met Karoi
* Umtali → Mutare
* Wankie → Hwange, ingelyf by Bulawayo-Noord, op sy beurt ingelyf by Bulawayo

Zambië
------

Al 10 die Zambiese gemeentes is mettertyd by Lusaka ingelyf, maar in 1998 stig 'n afsonderlike gemeente weer af op Kitwe vir die noorde van die land, waar die NG gemeente Nkana vroeër gesetel was. Die nuwe gemeente heet Dutch Reformed Church in Zambia Nkhana. Die 10 ingelyfde gemeentes was:

1. *Broken Hill* (later as Kabwe bekend)
2. *Chingola*
3. *Livingstone*
4. *Luanshya*
5. *Mufulira*
6. *Ndola*
7. Nkana
8. *Fort Jameson* ingelyf by *Lusaka-Oos*
9. *Lusaka-Oos* (sien Lusaka)
10. *Mazabuku*

Kenia
-----

Die drie gemeentes in Kenia het saam met die Afrikaanse bevolking verdwyn. Hulle was *Loubser* op Thomson's Falls, *Vergenoeg* op Eldoret en die NG gemeente Nairobi, wat in 1958 gestig is en in 1959 130 belydende lidmate gehad het, maar blykbaar kort daarna verdwyn het.

Tanzanië
--------

*Meru* is in 1905 gestig en het die hele destydse Tanganjika beslaan.

Argentinië
----------

* *Chubut* is in 1906 gestig, in 1927 ingelyf by die Kaapse Kerk en iewers in die 1930's ontbind.

Bronne
------

* Olivier, ds. P.L. *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Symington, Johan (et. al.), *Jaarboek van die NG Kerke*, Tydskriftemaatskappy, Kaapstad en Wellington, 1985, 2008, 2009.

Sien ook
--------

* Lys van eerste honderd NG gemeentes in Suid-Afrika
* Lys van NG gemeentes